На основу Другe изменe Програма коришћења средстава из буџета намењених за унапређење и развој пољопривреде на подручју градске општине Лазаревац у 2018. години II- број: 06-183.4/2018 од 11.07.2018. године и Одлуке Савета за пољопривреду II- број: 06-232.2/2018 од 24.09.2018.године

**ГРАДСКА ОПШТИНА ЛАЗАРЕВАЦ**
**Комисија за утврђивање испуњености услова и доделу подстицајних**

**средстава у области пољопривреде Савет за пољопривреду**

**градске општине Лазаревац за 2018. годину**

**Лазаревац, Карађорђева 42**

**упућује**

***Ј А В Н И П О З И В***

**за подношење пријава**

***ЗА ДОДЕЛУ ПОДСТИЦАЈНИХ СРЕДСТАВА ЗА СУБВЕНЦИОНИСАНУ НАБАВКУ СЕРТИФИКОВАНОГ САДНОГ МАТЕРИЈАЛА НА ПОДРУЧЈУ ГО ЛАЗАРЕВАЦ***

***ЗА 2018. ГОДИНУ***

**1.ПРЕДМЕТ ЈАВНОГ ПОЗИВА**

Градска општина Лазаревац, Комисија за утврђивање испуњености услова и доделу подстицајних средстава у области пољопривреде Савета за пољопривреду Градске општине Лазаревац за 2018. годину (у даљем тескту Комисија) позива све заинтересоване носиоце или чланове пољопривредних газдинстава чије је седиште на подручју Градске општине Лазаревац да поднесу пријаву за доделу подстицајних средстава и који се односе на субвенционисану набавку сертификованог садног материјала (у даљем тексту: подстицајна средства).

Jавним позивом уређују се услови, начин и критеријуми доделе садница воћа и винове лозе, набавка садница је субвенционисана од стране општине Лазаревац у висини од:

 60% од укупне цене за саднице шљиве и

 80% од укупне цене за остало воће и винову лозу.

**2. РАСПОДЕЛА ФИНАНСИЈСКИХ СРЕДСТАВА**

Укупна средства у висини од **700.000,00 динара** за доделу подстицајних средстава за субвенционисану набавку садница воћа и винове лозе коју реализују носиоци или чланови регистрованих пољопривредних газдинстава, Савет за пољопривреду Већа Градске општине Лазаревац обезбедио је из средстава буџета ГО Лазаревац распоређених Другом изменом Програма коришћења средстава из буџета намењених за унапређење и развој пољопривреде на подручју градске општине Лазаревац у 2018. години II- број: 06-183.4/2018 од 11.07.2018. године на позицији 2. – Субвенционисана набавка сертификованог садног материјала.

**3. ПРАВО НА ПОДНОШЕЊЕ ПРИЈАВА**

Право учешћа на јавном позиву има носилац или члан пољопривредног газдинства са седиштем на подручју Градске општине Лазаревац.

Подносиоц пријаве може поднети највише једну пријаву.

У оквиру истог регистрованог пољопривредног газдинства, за доделу подстицајних средстава, може да конкурише само један подносилац пријаве.

**4.** **УСЛОВИ ЗА ПОДНОШЕЊЕ ПРИЈАВА**

Подносилац пријаве има право на подстицајна средства ако испуњава следеће услове:

* да има пребивалиште на територији ГО Лазаревац;
* да је носилац или члан регистрованог породичног пољопривредног газдинства на територији ГО Лазаревац;
* да је катастарска парцела на којoj ће засновати засад садницама које су предмет овог јавног позива на територији ГО Лазаревац
* да је катастарска парцела на којoj ће засновати засад садницама које су предмет овог јавног позива:
1. у власништву носиоца или члана истог регистрованог породичног пољопривредног газдинства или
2. у закупу од стране подносиоца пријаве најмање до 31.12. 2025. године;

**5. ТРОШКОВИ КОЈИ СЕ ФИНАНСИРАЈУ ИЗ ДОБИЈЕНИХ ПОДСТИЦАЈНИХ СРЕДСТАВА**

**Прихватљиви трошкови** су трошкови субвенционисанe набавкe садница воћа и винове лозе са списка садног материјала (страна 5) у максималном износу 80% од укупне цене.

**Неприхватљиви трошкови** су: Захтев за набавку мање од 50 садница, банкарски трошкови, трошкови јемства и сличне накнаде, куповина или закуп земљишта, трошкови обезбеђивања воде, доприноси у натури (сопствени рад и материјал подносиоца пријаве), накнадни и непредвиђени трошкови радова.

**6. ПОТРЕБНА ДОКУМЕНТАЦИЈА ЗА ПОДНОШЕЊЕ ПРИЈАВА**

 Подносилац пријаве доставља следећа документа:

1. Образац пријавеза доделу подстицајних средстава у области пољопривреде на територији ГО Лазаревац за 2018.годину; (наведени образац може се преузети са званичне интернет-странице ГО Лазаревац [www.lazarevac.rs](http://www.lazarevac.rs) или у просторијама Канцеларије за пољопривреду сваког радног дана од 8 до 14 часова
2. фотокопија личне карте подносиоца пријаве или очитана лична карта уколико је са чипом;
3. фотокопија потврдео активном статусу у Регистру пољопривредних газдинстава ;
4. фотокопија извода из регистра пољопривредних газдинстава-подаци о пољопривредном газдинству са подацима о члановима регистрованог пољопривредног газдинства;
5. фотокопија изводаиз катастра непокретности са подацима о власништву, теретима и ограничењима за катастарске парцеле које су предмет пријаве ;
6. оригинал или оверена фотокопија уговора о закупу катастарске парцеле закључен најмање до 31.12.2025. године (уговор мора бити оверен код нотара) - у случају да катастарска парцела на којoj ће засновати засад садницама које су предмет овог јавног позива није у власништву подносиоца захтева.
7. Aгрохемијска анализа земљишта са парцеле на којој ће се засновати засад садницама.

Комисија за утврђивање испуњености услова задржава право да поред наведених докумената затражи од подносиоца пријаве да достави и друга документа и доказе релевантне за одлучивање.

У оквиру истог регистрованог пољопривредног газдинства, за доделу подстицајних средстава, може да конкурише само један подносилац пријаве.

**7. КРИТЕРИЈУМИ РАНГИРАЊА ЗА ДОДЕЛУ ПОДСТИЦАЈНИХ СРЕДСТАВА ЗА СУБВЕНЦИОНИСАНУ НАБАВКУ САДНИЦА ВОЋА И ВИНОВЕ ЛОЗЕ**

Критеријуми за вредновање пријављених кандидата су:

|  |  |  |
| --- | --- | --- |
| **Редни број**  | **Тип критеријума за избор**  |  **Бодови**  |
|  **I** | **Број чланова регистрованог пољопривредног газдинства:*** до четири члана
* преко четири члана
 | **6****10** |
| **II** | **Године старости носиоца пољопривредног газдинства :*** до 40 година
* преко 40 година
 | **10****6** |
| **III** | **Поседовање агрохемиjске анализе земљишта** са парцеле накојoj ће засновати засад садницама које су предмет овог јавног позива.  | **6** |

Рангирање кандидата вршиће се на основу броја бодова, а до утрошка расположивих средстава. Ако два или више подносилаца пријава имају исти број бодова, предност ће имати подносилац пријаве који је раније поднео пријаву.

**8. ПОСТУПАК СПРОВОЂЕЊА ЈАВНОГ ПОЗИВА**

Испуњеност услова за доделу подстицајних средстава утврђује Комисија за утврђивање испуњености услова и доделу подстицајних средстава у области пољопривреде

(У даљем тексту:Комисија),на основу приложене документације.
У случају да корисник средстава одустане од додељених подстицајних средстава или му је из других разлога онемогућено да их реализује, дужан је да писаним путем обавести Комисију о свом одустајању.

**9.ОБАВЕЗЕ КОРИСНИКА ПОДСТИЦАЈНИХ СРЕДСТАВА**

Корисник подстицајних средстава је у обавези да:

* саднице које су предмет овог јавног позива, за коју су му додељена подстицајна средства, не отуђи и не даје другим лицима у закуп у року од пет година од дана исплате подстицајних средстава;
* сву документацију која се односи на исплату подстицајних средстава чува најмање три године од дана исплате подстицајних средстава;

Савет за пољопривреду ће у року од три године од дана исплате подстицајних средстава непосредним увидом вршити проверу у засад који је формиран садницама за чију набавку су додељена подстицајна средства

**10.НАЧИН И РОКОВИ ПОДНОШЕЊА ПРИЈАВА**

Образац пријаве доступан је и може се преузети са званичне интернет-странице ГО Лазаревац [www.lazarevac.rs](http://www.lazarevac.rs) или у просторијама Канцеларије за пољопривреду сваког радног дана од 8 до 14 часова.За додатне информације можете се обратити путем и-мејла sradenkovic@lazarevac.rs.

Пријаве се морају доставити у запечаћеној коверти и то:

**На предњој страни:**

- Градска општина Лазаревац

- Комисија за утврђивање испуњености услова и доделу подстицајних средстава у области пољопривреде Савета за пољопривреду градске општине Лазаревац за 2018. годину

- Карађорђева бр. 42, Лазаревац

- ПРИЈАВА НА ЈАВНИ ПОЗИВ ЗА ЗА ДОДЕЛУ ПОДСТИЦАЈНИХ СРЕДСТАВА ЗА СУБВЕНЦИОНИСАНУ НАБАВКУ САДНИЦА ВОЋА И ВИНОВЕ ЛОЗЕ НА ТЕРИТОРИЈИ ГО ЛАЗАРЕВАЦ ЗА 2018. ГОДИНУ

- НЕ ОТВАРАТИ-

**На задњој страни:**

- Назив и адреса подносиоца пријаве.

Пријаве написане ван прописаног обрасца, неће бити разматране.

Пријаве послате на други начин (нпр. факсом или е-mailom) или достављене на друге адресе, неће се разматрати.

Свака пријава која доспе након крајњег рока, без обзира на начин достављања, неће се разматрати и неотворена коверта биће враћена подносиоцу пријаве.

Непотпуне и неблаговремене пријаве неће се разматрати.

Подносилац пријаве ће добити доказ о пријему.

Рок за подношење пријава на шалтеру писарнице Градске управе је од24.09.2018 до 08.10. 2018. године до 15 часова.

Пријаве поднете препорученом пошиљком, предате пошти најкасније 08.10. 2018. године до 15 часова, сматраће се благовременим.

**11. ЛИСТА САДНИЦА:**

1. Шљива
2. Јабука
3. Крушка
4. Кајсија
5. Бресква
6. Дуња
7. Мушмула
8. Вишња
9. Трешња
10. Бадем
11. Леска
12. Винова лоза

***КОМИСИЈА ЗА УТВРЂИВАЊЕ ИСПУЊЕНОСТИ УСЛОВА И ДОДЕЛУ***

***ЗА ПОДСТИЦАЈНИХ СРЕДСТАВА У ОБЛАСТИ ПОЉОПРИВРЕДЕ***

***САВЕТА ЗА ПОЉОПРИВРЕДУ ГРАДСКЕ ОПШТИНЕ ЛАЗАРЕВАЦ***

***II - Број:06-231.2/2018 од 24.09.2018 ГОДИНЕ***

***ПРЕДСЕДНИК КОМИСИЈЕ***

Ненад Бачанац